als_Latn dik_Latn sag_Latn
NATO nisi dy ditë më parë manovrat e saj në Detin e Zi. Ukraina miraton shtimin e ushtrisë.
Ministria e Mbrojtjes në Moskë ka deklaruar dje nisjen e një stërvitjeje ushtarake në shkallë të gjerë në jug të vendit, pikërisht në rajonet e diskutueshme të kufijve jugorë të Rusisë. Njësitë stërvitore të deklaruara dje nga Kremlini, përfshijnë mbi 2000 trupa antiajrore dhe 500 mjete armatimi, të cilat do të përfshihen në veprime ushtarake ushtrimore deri më 10 prill, siç raportonte agjencia ruse e lajmeve, “Interfax”. Ministria ruse e Mbrojtjes shtoi me këtë rast se stërvitjet po kryhen në pjesën jugore të vendit dhe rajonet federale të Kaukazit Verior, sikurse dhe në bazat ushtarake ruse në Armeni, rajonet separatiste gjeorgjiane të Abkazisë dhe Osetisë Jugore, si dhe në rajonin e Krimesë, të aneksuar vitin e kaluar nga Ukraina. Në një konferencë për shtyp në Moskë, që nuk kishte aspak lidhje me stërvitjet në fjalë, zëvendësministri rus i Mbrojtjes, Anatoly Antonov, tha se aktivitetet e NATO-s pranë kufijve të Rusisë tejkalojnë shumë më tepër atë që po bën ushtria ruse. “Vendet e NATO-s janë duke shfrytëzuar situatën në juglindje të Ukrainës si një justifikim për të ecur përpara, drejt kufijve të Rusisë”, është cituar të ketë thënë Antonov nga agjencia e lajmeve “Interfax”. Të mërkurën, një flotë ushtarake e NATO-s mbërriti në Detin e Zi për të kryer stërvitje me anije luftarake nga marinat e Bullgarisë, Rumanisë dhe Turqisë, siç njoftoi vetë aleanca atlantiko-veriore.
Rusia nis stërvitje në shkallë të gjerë në kufijtë jugorë
NATO nisi dy ditë më parë manovrat e saj në Detin e Zi. Ukraina miraton shtimin e ushtrisë.
als_Latn als_Latn als_Latn als_Latn